**1η ΑΝΑΚΟΙΝΩΣΗ ΕΝΔΙΑΦΕΡΟΝΤΟΣ**

Συνάδελφοι-σες, σας ενημερώνουμε ότι θα η 15η διοργάνωση του Γαλλόφωνου Συνεδρίου/Διεθνείς Ημέρες Κοινωνιολογίας της Εργασίας 2016 (Quinzièmes Journées Internationales de Sociologie du Travail) θα πραγματοποιηθεί στην Αθήνα 11-12-13 Μαίου 2016 στο Πάντειο Πανεπιστήμιο. Επισημαίνουμε ότι η γλώσσα εργασίας είναι μόνο η γαλλική και το θέμα του Συνεδρίου είναι «Κρίση/εις και κόσμοι της εργασίας»/ «Crise(s) et mondes du travail».

Οι σημαντικές ημερομηνίες του Συνεδρίου είναι η αποστολή προτάσεων περίληψης μέχρι 15 Οκτωβρίου 2015. Η απάντηση της επιστημονικής επιτροπής έως 15 Δεκεμβρίου 2015 και επιθυμητή αποστολή κειμένου έως 1 Μαρτίου 2016. Περισσότερες πληροφορίες με την διεξαγωγή και την συμμετοχή σας, επισκεφθείτε την ιστιοσελίδα (υπό κατασκευή) http://jist2016.sciencesconf.org/user/createaccount

To Συνέδριο συνδιοργανώνεται από το ΚΕΚΜΟΚΟΠ του Παντείου Πανεπιστημίου, του LEST του CNRS και την επιστημονική εταιρία της Κοινωνικής Πολιτικής του Παντείου Πανεπιστημίου και του Πανεπιστημίου Aix-Marseille.

Στις Διεθνείς Ημέρες Κοινωνιολογίας της Εργασίας (JIST) θα διερευνηθούν και θα αξιολογηθούν, τόσο η έννοια της κρίσης, όσο και οι εμπειρικές πραγματικότητες που περικλείει μέσα από την αμφίδρομη κίνηση της αποσύνθεσης και της ανασύνθεσης της εργασίας. Θα δοθεί ιδιαίτερη προσοχή στις κοινωνικές και επιστημονικές χρήσεις της έννοιας, στην εννοιολόγηση της αλλά και στις εμπειρικές της μορφές είτε αυτές αναλύονται ή εκδηλώνονται με όρους τάξης, φύλου, φυλής, γενεάς.